সমগ্ৰ অসমতে অবৈধ বাংলাদেশী নাগৰিকৰ বিৰুদ্ধে ৰাজ্যখনৰ জাতীয় দল-সংগঠনসমূহে সৰৱ হৈ থকাৰ সময়তে সোমবাৰে নিশা যোৰহাট জিলাৰ মৰিয়নিত এজন অবৈধ বাংলাদেশী নাগৰিকক আটক কৰা ঘটনাই চাঞ্চল্যৰ সৃষ্টি কৰিছে।
ৰাষ্ট্ৰীয় নাগৰিকপঞ্জীৰ চূড়ান্ত খচৰা প্ৰকাশ পোৱাৰ পূৰ্বে মৰিয়নিত আটক কৰা বাংলাদেশী নাগৰিকজনক বৰ্তমান দেবেৰপাৰ আৰক্ষীয়ে জেৰা চলাই আছে।
জানিব পৰা মতে অবৈধভাৱে অসমত প্ৰৱেশ কৰা বাংলাদেশীজনৰ ঘৰ বাংলাদেশৰ ঢাকাৰ মহম্মদপুৰ জিলাত। মহম্মদ ৰুবুল নামৰ বাংলাদেশীজনে আজিৰ পৰা প্ৰায় দুমাহ পূৰ্বে বাংলাদেশৰ ছিলেট জিলা পাৰ হৈ অসমত প্ৰৱেশ কৰিছিল।
ঘটনা অনুসৰি যোৰহাট জিলাৰ মৰিয়নীৰ ভেলগুৰিৰ কেইগৰাকীমান যুৱকে সোমবাৰে নিশা সন্দেশবশতঃ ঘুৰি ফুৰা লোকজনক সোধা-পোছা কৰাত বাংলাদেশী লোকজনৰ প্ৰকৃত পৰিচয় ওলাই পৰে।
উল্লেখযোগ্য যে যোৱা ২৪ জুনত তিনিচুকীয়া জিলাৰ ডিৰাক সীমান্তত স্থানীয় ৰাইজে ২০ জন সন্দেহজনক বাংলাদেশী নাগৰিকক আটক কৰি আৰক্ষীক গতাই দিছিল।
এই ঘটনাই কৰিমগঞ্জ অঞ্চলৰ এজেণ্টৰ জৰিয়তে অসম-অৰুণাচলৰ বিভিন্ন স্থানলৈ সন্দেহজনক বাংলাদেশী নাগৰিকৰ সোঁত অব্যাহত থকাৰ কথা স্পষ্ট কৰিছিল।
আনহাতে, এন আৰ চিৰ চূড়ান্ত খচৰা প্রকাশৰ বাবে মাত্ৰ কেইটামান দিন বাকী অৱস্থাত পুনৰ এজন বাংলাদেশী নাগৰিক আটক হোৱা ঘটনাই ৰাজ্যখনত অবৈধ নাগৰিকৰ অবাধ বিচৰণৰ দিশটোকে উন্মোচিত কৰি তুলিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
